בארט ווילברט וויד

בארט ווילבט וויד (באנגלית: Barrett Wilbert Weed; נולדה ב-6 בנובמבר 1988) היא שחקנית וזמרת אמריקאית. היא ידועה בעיקר בזכות גילום התפקידים של ורוניקה סוייר בהפקה באוף-ברודוויי של מלכות הכיתה: המחזמר וג'ניס סארקיסיאן בהפקה בברודוויי של ילדות רעות.

 ביוגרפיה 

 ראשית חייה והשכלה 
וויד גדלה בקיימברידג', מסצ'וסטס. היא החלה להופיע באופרה לילדים של בוסטון בגיל 5. כשהייתה בת 7, אביה נפטר מסרטן. כשהתבגרה, היא השתתפה במחנה לונג לייק לאמנויות בלונג לייק, ניו יורק.

היא סיימה את לימודיה באוניברסיטת אילון (אנ') ב-2011 עם BFA בתיאטרון מוזיקלי.

ב-13 באפריל ב-2019, וויד זכתה בפרס "Top 10 Under 10 Alumni" לשנת 2019 מאוניברסיטת אילון, פרס המוענק מדי שנה אשר "מכיר ב-10 בוגרים שסיימו את לימודיהם בין השנים 2009–2018, שהצליחו מקצועית, משמשים כיוצרי הבדל בקהילותיהם ותומכים באילון".

וויד היא אחייניתה של קא'תי מוס, שגילמה במקור את התפקיד של סרג'ינה בהפקה בברודוויי בשנת 1982 של המחזמר תשע והופיעה גם בהפקות המקוריות בברודוויי של גריז וגראנד הוטל.

 קריירה 
ההופעה הראשונה של וויד בברודוויי הייתה בנובמבר 2011 במחזמר Lysistrata Jones, בתור שחקנית מחליפה.

היא גילמה את זואי מרפי בקריאה של המחזמר אוון הנסן היקר במאי 2014.

וויד הייתה הראשונה לגלם את ורוניקה במלכות הכיתה: המחזמר, שהוא עיבוד של סרט הפולחן מלכות הכיתה מ-1989. המחזמר הועלה לראשונה בתיאטרון הדסון בקסטייג', לוס אנג'לס בסתיו 2013, לפני שעבר לניו יורק לאוף-ברודוויי. המופע החל את ההצגות המקדימות ב-New World Stages  ב-15 במרץ 2014, ונפתח רשמית ב-31 במרץ. וויד הייתה מועמדת לפרס לוסיל לורטל  ולפרס דרמה דסק  על הופעתה במחזמר. וויד עזבה את המופע ביוני, והמופע נסגר ב-4 באוגוסט 2014.

בספטמבר 2014, וויד החלה להופיע ב-FOUND The Musical, מחזמר חדש באוף-ברודוויי על יצירת ספרי ומגזיני Found מאת דייווי רות'בארט. וויד גילמה את התפקיד של דניס. המופע נפתח ב-14 באוקטובר ורץ עד 9 בנובמבר 2014.

וויד גילמה את סאלי בוולס בהפקה של קברט ב-Signature Theatre  בוושינגטון די.סי מ-12 במאי ועד 28 ביוני 2015. על הופעה זו, היא זכתה בפרס פרס הלן הייז  לשחקנית ראשית יוצאת מהכלל במחזמר.

וויד מקריינת את הספר "Kill The Boy Band" מאת גולדי מולדבסקי שהופץ ב-1 במרץ 2016 ב-Audible.com וב-Audio CD's.

וויד כיכבה במחזמר ילדות רעות בתפקיד ג'ניס סארקיסיאן בברודוויי. היא הייתה חלק מצוות השחקנים בבכורה העולמית, שהחלה ב-31 באוקטובר 2017 והסתיימה ב-3 בדצמבר 2017 בתיאטרון הלאומי .המחזמר, המבוסס על סרט בעל אותו שם, החל את ההצגות המקדימות ב-12 במרץ 2018 ונפתח רשמית ב-8 באפריל 2018. וויד הצהירה שהיא מאוד מזדהה עם "הציניות הבוטה" של הדמות שלה. וויד ושותפה למופע, גריי הנסון, עבדו ביחד כדי לקבל את תפקידיהם בהפקה. ההופעה האחרונה שלה בתפקיד זה התקיימה ב-8 במרץ 2020.

כאשר וויד לא משחקת, היא מעבירה שיעורי פיתוח קול ומשחק לבני נוער, וגם כיתות אומן בבתי ספר תיכוניים.

החל מ-2019, היא מגלמת את בתו של סטולאס גוטיה, אוקטביה גוטיה, בסדרת הרשת הלווה בוס.

ב-2 בדצמבר 2020, הוכרז שוויד תצטרף לצוות השחקנים של Bridge and Tunnel , תוכנית טלוויזיה ב-Epix . היא תגלם את ליזי, "האחות הבכורה, האמנותית והצינית של פאגס (בריאן מיולר), שחולמת שלהקת הפאנק שלה Wildfire, שמורכבת רק מבנות, תהפוך לכוכבת רוק ". התוכנית עלתה לשידור ב-24 בינואר 2021.

 חיים אישיים 
וויד תומכת במספר מטרות, כולל העצמה נשית, הגבלת נשק וזכויות הצבעה.

 פילמוגרפיה 
 טלוויזיה 
שנהכותרתתפקידהערות2018סאטרדיי נייט לייבבתפקיד עצמה (ללא קרדיט)פרק: "Tina Fey"The Tonight Show Starring Jimmy Fallonבתפקיד עצמהפרק: "Tina Fey/Evan Rachel Wood/Mean Girls"2019נופל וקםדבורהפרק: "MC, Middle, Headliner"2020שוטרים בדםלורן וילסוןפרק: "Hide in Plain Sight"2021–2022Bridge and Tunnel ליזי8 פרקים

 אינטרנט 
שנהכותרתתפקידהערות2020הלווה בוסאוקטביהדיבוב, סדרה ביוטיוב2021Swipe Monsterקורטני וויטלוקמיני-סדרה

 תיאטרון 
שנההפקהתפקידמיקוםקטגוריה2011-2012Lysistrata Jones ממלאת מקום נקבהתיאטרון וולטר קר ברודוויי2012-2013Bare: The Musical נדיהNew World Stages אוף-ברודוויי2013מלכות הכיתה: המחזמרורוניקה סויירHudson Theatre Backstageמקומי2014New World Stages אוף-ברודווייFOUND The MusicalדניסAtlantic Theatre Company אוון הנסן היקרזואי מרפיקריאה, מאי 2014מלצריתדון לואיז פינקטAmerican Repertory Theater סדנת עבודה, דצמבר 20142015קברטסאלי בוולסSignature Theatre מקומי2017ילדות רעותג'ניס סארקיסיאןהתיאטרון הלאומי ניסיון מחוץ לעיר2018-2020תיאטרון אוגוסט וילסון ברודוויי

 פרסים ומועמדויות 
שנהפרסקטגוריהעבודה מועמדתתוצאה2014פרס דרמה דסק (Drama Desk Award)שחקנית יוצאת מהכלל במחזמרמלכות הכיתה: המחזמרפרס לוסיל לורטל (Lucille Lortel Awards)שחקנית ראשית יוצאת מהכלל במחזמר2016פרס הלן הייז (Helen Hayes Award)שחקנית ראשית יוצאת מהכלל במחזמרקברט2018פרס הקהל של Broadway.comשחקנית משנה אהובה במחזמרילדות רעותהופעה מצחיקה אהובהצמד בימתי אהוב (ביחד עם גריי הנסון)

 ראו גם 
 קברט
 מלכות הכיתה: המחזמר
 ילדות רעות (מחזמר)

 קישורים חיצוניים 

 בארט ווילברט וויד באתר IBDB
 בארט ווילברט וויד באתר IMDb
 בארט ווילברט וויד באתר Broadway.com
 בארט ווילברט וויד באתר Playbill

 הערות שוליים 

קטגוריה:שחקני מחזות זמר
קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:שחקניות אמריקאיות
קטגוריה:אמריקאיות שנולדו ב-1988